|  |
| --- |
| 1.Драги моји другови хероји у клупи, ускоро ће Деда Мраз овамо да ступи. |
| 2. Сви смо узбуђени и срце нам лупа, дан дечије радости прослављамо скупа. Већ сe чују кораци, све ближе и ближе… |
| 3. Чујте, неко куца! Деда Мраз нам стиже! |
| 4. Добро нам дошао! Каква част за нас!   |
| 5. Деда Мраз: Боље вас нашао! Стигох и до вас! Уморан од пута, свима вам се клањам! |
| 6. Мало се одмори након путовања! |
| 7. Деда Мраз: Децо моја драга, најлепше вас молим, oтпевајте нешто, ја музику волим. |
| 8.Врло радо! А, ти дотле се одмори! |
| 9. А, сад, молим пажњу! Песма нек се ори!   |
| 10. Деда Мраз: За музику ову, велико вам хвала! Освежила ме је, нову снагу дала! |
| 11. Ми знамо једну песму за прилику ову. |
| 12. Научиле смо је за годину Нову! |
| 13. Да чујемо одмах песму, ја предлажем! |
| 14. Усвојен је предлог, потпуно се слажем!  |
| 15. За Нову годину жали се Влада, добијамо брдо играчки, чоколада. Мама и тата тог дана журе да ми свашта донесу, потуре. |
| 16. А мени је стало, за годину неку да ми донесу брата или секу.  |
| 17. Деда Мраз: Лепа је песма, и још лепша жеља! И ја желим вама среће и весеља, у Новој години и кроз живот цео...А, шта ви желите, то бих знати хтео?  |
| 18. Желим да петице пљуште као киша, да ми сваког дана падају са неба, да их имам више него што ми треба, и да вишак петица мењам за слаткише... |
| 19. Та ће ти се жеља испунити лако, добро загреј столицу, па ће бити тако!  |
| 20. А ја жарко желим да ми никну крила, да постанем моћна и најлепша вила, и да око мене друге виле круже, ја да наређујем, оне да ме служе! Да лешкарим тако преко целог дана...  |
| 21. Не може тако, јер то је жеља готована! Нема благостања и среће без рада. Ко високо лети, знај да ниско пада! |
| 22. Ах, признајем грешку, заиста је тако. Како да је исправим? |
| 23. То је врло лако, реци другу жељу, и биће у реду!   |
| 24. Желим да певачи песму нам изведу! |
| 25. Деда Мраз: Песма је дивна и душу ми блажи. Хајде, и ти своју жељу кажи.  |
| 26.  Желела бих да се мати увек рано с посла врати, да се чешће наша мама весели и игра с нама. |
| 27. Ја желим да сваки дан буде тати радостан, да добије нови стан диван, сунчан и простран.  |
| 28. Волела бих да ми бака буде здрава, снажна, јака, да смисли још бајку неку за мене и моју секу.  |
| 29. Ја волим свог деду Тому и имам жељу жарку да му излечим реуму. |
| 30. Желео бих да мир целим светом влада, да не буде рата, да нико не страда. Да се људи слажу, и сви да се воле, да уместо оружја изграђују школе... |
| 31. Послушајте шта вам велим, сви имамо дивне жеље. Ја искрено свима желим срећу, здравље и весеље.  |
| 32. Нова година стиже, песма се најлепша чује. Весеље је све ближе! Нова година ту је! |
| 33. Ноћас небо нека цвета!Ноћас нек весеље траје! Руке све у загрљаје!Док је сунца, док је света! |
| 34. И другујте и волите, и живите сви у миру. Радујте се, радујте се, цвету, птици и лептиру! |
| 35. И живите са луткама. И живите са медама! И певајте с гугуткама. Играјте се са дедама! |
| 36. И живите ђачки свете. Нек полете све конфете!Ново лето свако жели. Деда Мраз нек поклоне дели! |
| 37. Санке лаке одлетеше низ планину, низ пут дуг. А са њима срећно стиже да нам ноћас буде друг! |
| 38. И верујте кад вам кажем, за нас децу није штета. На санкама усред зиме, обићи ће пола света. |
| 39. Много начина има, безброј речи и слова. Да се пожели свима **Срећна година Нова!** |